16.05.2018

לכבוד

חברי וועדת מכרזים

הנידון: **חוות דעת לעניין התקשרות עם חברת הראל בביטוח בריאות קולקטיבי.**

חברת הראל מבטחת את עובדי וגמלאי המרכז האקדמי לב בביטוח בריאות קולקטיבי מזה כ 10 שנים.

מתוקף הוותק ההיסטורי של הסכם ביטוח הבריאות הקיים, נהנה המרכז האקדמי, עובדיו וגמלאיו משורה של כיסויים ביטוחיים ייחודים והטבות שלא ניתן יהיה לקבל במסגרת הסכם חדש מול מבטח אחר ויתכן אף לא במסגרת הסכם חדש מול המבטח הנוכחי (הראל).

זאת, כתוצאה משורה של הנחיות רגולטוריות עדכניות, אשר הביאו את חברות הביטוח לבצע שינויים מהותיים בתנאי הביטוח המוצעים כיום לקולקטיבים לרבות שינוי אופן תמחור הסיכונים.

רק ע"י הארכת בסיס ההסכם הנוכחי מול חברת הראל ניתן יהיה לשמר את תנאי הביטוח הקיימים (בכפוף לעדכון תעריפי ורגולטורי מחוייב).

להלן תמצית מתנאי הפוליסה המיטבים (התנאים המלאים והמחייבים מפורטים במלואם בהסכם הביטוח וחוברת הביטוח) :

•           תשלום עבור ילדים הינו רק בגין 2 ילדים וכל היתר ללא כל תשלום.

•           התעריף לגמלאים ולבני משפחותיהם באותם תנאים במחיר של 150% מתעריף עובד רגיל וילדיו.

•           פיצוי בגין בית החלמה עבור מבוטח שאושפז כתוצאה מניתוח 4 ימים או לאחר ארוע לבבי/או רפואי אחר שבגינו אושפז 7 ימים

•           פיצוי בגין אשפוז ממחלה מעל 4 ימים לתקופה של עד 10 ימים - פיצוי של 750 ₪ לכל יום .

•           רובד א' – ניתוחים טיפולים מיוחדים והשתלות בחו"ל-סכום ביטוח לצורך ביצוע ניתוח – 900,000 ₪ (כולל טיפולים נסיוניים עם הגדרה מקלה בהשוואה לדרישות חברות אחרות).

•           גמלת החלמה למושתל או למנותח בחו"ל של עד 2,000 ₪ לחודש כפול 24 חודשים בגין בית החלמה וטיפולי שיקום.

•           תנאים מקלים בהשוואה לשאר החברות באישור תרופות שאינן כלולים בסל (עד לסכום 2,000,000 ₪) לתק' ביטוח.

•           מימון של 80% של עד 16 טיפולים ברפואה משלימה על כל גווניה כל שנה .

•           מימון שירות הסעה באמבולנס.

•           מימון כל סוגי הבדיקות והניתוחים כולל בדיקות גנטיות) לנשים בהריון וטיפולי פוריות (לרבות אם פונדקאית)

•           מימון כל סוגי הבדיקות האבחנתיות הקיימות (ללא הגבלה) עד לסך 10,000 ₪ לשנת ביטוח.

•           כיסוי מלא עבור 3 התייעצויות לפני ניתוח /מחליף ניתוח בארץ בכל שנת ביטוח (עד 1500 ₪ להתייעצות לספק שלא בשרות)

•           חוו"ד נוספת לפענוח ממצאי בדיקה (עד 1,200 ₪ עבור כל התייעצות)

•           חוו"ד נוספת בחו"ל – עד 4,800 ₪ ועד 2 התייעצויות לכל תקופת הביטוח (ה"ע 40%).

לאור כל האמור לעיל, נראה שנכון להיום רק במסגרת תנאי ההסכם הנוכחי עם חברת הראל ניתן יהיה להמשיך ולבטח את עובדי וגמלאי המרכז בתנאים מיטיבים אלו.

 בכבוד רב ובברכה,

 אלון שני,